06/02/2014 | Administración LocalMunicipal
Arteixo
Servizos Económicos
Publicación da aprobación definitiva da modificación da Ordenanza fiscal número 33

O Concello Pleno en sesión celebrada o 30 de xaneiro de 2014 acordou resolver a reclamación formulada e aprobar a redacción definitiva da ordenanza núm.33 reguladora do prezo público por prestación do servizo de apoio á mobilidade persoal para persoas con discapacidade e/ou dependentes, con incorporación expresa do contido da reclamación formulada, e simultáneamente queda derrogada a anterior ordenanza nº 33 así como artigos 9 e 10 da ordenanza reguladora da prestación do servizo galego de apoio á mobilidade persoal para persoas con discapacidade e/ou dependentes. De conformidade co artigo 19.1 do texto refundido da lei reguladora das facendas locais, contra o acordo definitivo poderáse interpoñer recurso contencioso-administrativo, a partir da súa publicación íntegra no boletín oficial da provincia. Segundo o previsto nos artigos 41 e 127 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais e en exercicio da potestade regulamentaria recoñecida ó Concello de Arteixo, na súa calidade de Administración Pública Territorial, polos artigos 4, 49, 70.2 e concordantes da Lei 7/85, del 2 de abril, reguladora das Bases de Réxime Local, establécese o prezo público para prestar o servizo de apoio á mobilidade persoal para persoas con discapacidade e/ou dependentes. Están obrigados ó pagamento do prezo público regulamentado nesta ordenanza as persoas físicas usuarias do mesmo de acordo co establecido na ordenanza reguladora da prestación do servizo. Se a persoa usuaria carecera da capacidade para obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. A obriga de paga-lo prezo público regulamentado nesta ordenanza nace desde o momento no que se inicie a prestación do servizo, debendo facerse efectiva segundo as seguintes normas de xestión: Os prezos públicos contemplados nesta ordenanza se satisfarán con carácter posterior á prestación do servizo por mensualidades vencidas. Por parte do concello, e sobre a base do parte de servizos prestados asinado pola persoa responsable de servizos sociais comunitarios municipais, elabórase un recibo/liquidación individual co importe correspondente aos servizos prestados no mes anterior. O importe mensual de cada usuaria será o resultado de multiplicar o número de quilómetros comprendidos no desprazamento demandado pola usuaria polo prezo unitario do Km, determinado este en función da capacidade económica comparativamente co importe do IPREM. No caso de prestarse como servizo de prevención de situacións de dependencia e promoción da autonomía persoal, dentro da carteira regulada polo Decreto 149/2013 de 5 de setembro, estarase ao disposto aos criterios determinados no capitulo l de Normas de aplicación á participación no custo do servizo, no capitulo lll de Determinación da participación sobre o custo do servizo, capitulo lV de determinación da participación sobre a capacidade económica e Anexo ll de Modalidades e prestacións dos servizos e táboas de participación económica nos mesmos das persoas usuarias, en canto a servizo de transporte adaptado e asistido, con código 010110, deste último Decreto. Todo servizo referido a esta ordenanza, prestado de forma distinta ao apartado anterior resolverase en réxime de libre concorrencia segundo o recollido na súa ordenanza reguladora. O pago deberá efectuarse mediante domiciliación bancaria. As excepcións a esta regra virán motivadas cun informe técnico de servizos socias comunitarios municipais.1. Determinación da capacidade económica das persoas usuarias do servizo: 1.1. Servizo prestado en réxime de libre concorrencia: O concello regulará o cómputo da capacidade económica de acordo cos seguintes criterios: a) Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas: ingresos netos que se perciban procedentes de rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. b) Computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. d) Para o cómputo da renda ou do patrimonio teranse en conta os datos correspondentes á ultima declaración fiscal dispoñible ou pensión coñecida. e) Para a actualización da información relativa á capacidade económica, as persoas beneficiarias do servizo presentarán, antes do final do mes de febreiro de cada ano, ou cando se produzan cambios na súa situación inicial ou ben a petición dos Servizos Sociais do Concello, xustificación documental das circunstancias socioeconómicas tidas en conta para o acceso ao servizo. Establecerase un límite máximo de participación económica das persoas usuarias do 40% da súa capacidade económica.1.2. Servizo prestado como servizo de prevención de situacións de dependencia e promoción da autonomía persoal, dentro da carteira regulada polo Decreto 149/2013 de 5 de setembro: A capacidade económica da persoa usuaria será a determinada na resolución do programa individual de atención que, consonte o previsto no artigo 38.2. do Decreto 15/2010, do 4 de febreiro, incluirá un pronunciamento expreso sobre a participación da usuaria no custo dos servizos.2. Contía do prezo público: Aos efectos previstos para a aplicación das tarifas, establecese o prezo unitario en 1,24€/Km (base impoñible). 2.1. Servizo prestado en réxime de libre concorrencia: 2.2. Servizo prestado como servizo de prevención de situacións de dependencia e promoción da autonomía persoal, dentro da carteira regulada polo Decreto 149/2013 de 5 de setembro: Estarase ao disposto aos seguintes criterios, determinados Anexo ll de Modalidades e prestacións dos servizos e táboas de participación económica nos mesmos das persoas usuarias, en canto a servizo de transporte adaptado e asistido, con código 010110, do mencionado Decreto: a. O presente servizo poderá prestarse de xeito programado ou regular. Enténdense por programado o servizo de tracto único, ou prestado de forma puntual no tempo, sempre que non se dispense cinco veces nun mes natural. E por regular, o servizo de tracto sucesivo, con execución continuada, periódica ou intermitente ao longo do período de liquidación, e que se dispense cando menos cinco veces nun mes natural. b. Para o réxime do servizo de transporte programado aplicarase o disposto no Decreto 195/2007, de 13 de setembro, polo que se regula o servizo galego de apoio á mobilidade persoal de persoas con discapacidade e/ ou dependencia. c. A participación no financiamento do servizo de transporte na súa modalidade regular efectuarase en función da capacidade económica de acordo co establecido no artigo 24 do Decreto 149/2013 de 5 de outubro, que calcularase de acordo coa seguinte táboa: d. En ningún caso a participación económica da persoa usuaria poderá exceder o 90 por cento do custo de referencia do servizo prestado. e. Se a capacidade económica da persoa usuaria é inferior a contía anual establecida pola Lei de orzamentos do Estado para o indicador público de renda de efectos múltiples (IPREM en adiante), esta non participará nos custos dos servizos de prevención de situacións de dependencia e promoción a autonomía persoal. f. Establécese como mínimo vital ou contía mínima para gastos persoais e quedará integramente á disposición da súa persoa perceptora unha contía equivalente ao 49% dos ingresos líquidos percibidos, calculados en cómputo anual. g. Garantiráselle á persoa usuaria unha dispoñibilidade anual mínima de 2.653€, no suposto de que a persoa usuaria traballe nun centro especial de emprego. Este importe será actualizado anualmente consonte a variación interanual do IPREM. h. As ausencias mensuais, por causas imputables á persoa usuaria, nos servizos con dereito a reserva de praza mensual que sexan superiores aos dez días agás o mes de vacacións e os supostos previstos no artigo 27 e 28 da Orde do 2 de xaneiro de 2012, deivindicarán un 40% do importe correspondente á participación no seu financiamento en concepto de reserva de praza. i. Nos servizos de tracto sucesivo cuxa participación no financiamento estea determinado en cómputo mensual e sexan dispensados con intensidades inferiores á máxima, a participación no seu financiamento calcularase ademais proporcionalmente á intensidade gozada. Queda derrogada a vixente ordenanza nº 33 reguladora do prezo público pola prestación do servizo de apoio á mobilidade persoal para persoas con discapacidade e /ou dependencia así como artigos 9 e 10 da ordenanza reguladora da prestación do servizo galego de apoio á mobilidade persoal para persoas con discapacidade e/ou dependentes. O IPREM para o presente ano 2014 queda establecido en 532,51 €. Para os vindeiros anos a súa contía será a que anualmente se estableza nos orzamentos xerais do Estado. A presente Ordenanza, unha vez aprobada polo Pleno do Concello de Arteixo, será publicada na forma legal establecida e entrará en vigor conforme ao previsto no artigo 70.2 e concordantes da Lei 7/85, do 2 de abril, reguladora das bases do réxime local, continuando a súa vixencia ata que se acorde a súa modificación ou derogación expresa. Arteixo a 30 de xaneiro de 2014, O Alcalde Carlos Calvelo Martínez